“หุ้นเอเชีย” เปิดลบ วิตก “เฟด” ส่งสัญญาณขึ้นดอกเบี้ย
“ตลาดหุ้นเอเชีย” เปิดลบ หลังเฟด เตือนว่าอาจจำเป็นต้องมีการปรับขึ้นอัตราดอกเบี้ยสูงกว่าที่เฟดเคยคาดการณ์เอาไว้ ส่งผลให้เกิดความวิตกกังวลว่า เฟดอาจปรับขึ้นดอกเบี้ยในสัดส่วนที่มากขึ้นในการประชุมนโยบายครั้งถัดไป
“ตลาดหุ้นเอเชีย” เปิดลบ หลังเฟด เตือนว่าอาจจำเป็นต้องมีการปรับขึ้นอัตราดอกเบี้ยสูงกว่าที่เฟดเคยคาดการณ์เอาไว้ ส่งผลให้เกิดความวิตกกังวลว่า เฟดอาจปรับขึ้นดอกเบี้ยในสัดส่วนที่มากขึ้นในการประชุมนโยบายครั้งถัดไป
8 มี.ค. 2566

ผู้สื่อข่าวรายงานว่า ตลาดหุ้นเอเชียเปิดลบในวันนี้ หลังจากที่นายเจอโรม พาวเวล ประธานธนาคารกลางสหรัฐ (เฟด) เตือนว่าอาจจำเป็นต้องมีการปรับขึ้นอัตราดอกเบี้ยสูงกว่าที่เฟดเคยคาดการณ์เอาไว้ ส่งผลให้เกิดความวิตกกังวลว่า เฟดอาจปรับขึ้นดอกเบี้ยในสัดส่วนที่มากขึ้นในการประชุมนโยบายครั้งถัดไป
ทั้งนี้ ดัชนีนิกเกอิเปิดภาคเช้าที่ระดับ  28,237.21 จุด เพิ่มขึ้น 71.95 จุด หรือ +0.25%, ดัชนีฮั่งเส็งเปิดภาคเช้าที่ระดับ 20,256.89 จุด ลดลง 277.59 จุด หรือ -1.35% และดัชนีเซี่ยงไฮ้คอมโพสิตเปิดภาคเช้าที่ระดับ 3,271.88 จุด ลดลง 13.22 จุด หรือ -0.40%
โดยนักลงทุนประเมินถ้อยแถลงของ นายฟิลิป โลว์ ประธานธนาคารกลางออสเตรเลียที่ระบุว่า จะระงับการปรับขึ้นดอกเบี้ยเพิ่มเติม หลังเพิ่งมีมติปรับขึ้นดอกเบี้ย 0.25% ไปเมื่อวันอังคารที่ 7 มี.ค.66
ด้านสำนักข่าวเอ็นบีซี นิวส์รายงานโดยอ้างอิงข้อมูลจากแหล่งข่าวว่า สหรัฐวางแผนที่จะยกเลิกข้อกำหนดการทดสอบเชื้อโควิด-19 สำหรับนักเดินทางจากจีน